b'\n_START_ARTICLE_\nGothersgade (Fredericia)\n_START_PARAGRAPH_\nGothersgade er en gade i Fredericia. Gaden er ca. 750 meter lang, hvoraf de 320 meter er g\xc3\xa5gade._NEWLINE_Gothersgade har v\xc3\xa6ret en del af planl\xc3\xa6gningen for den nye by allerede i 1650 og har i langt st\xc3\xb8rstedelen af byens historie, v\xc3\xa6ret en af de vigtigste gader i byen. I 1973 indviedes her byens f\xc3\xb8rste g\xc3\xa5gade, da str\xc3\xa6kningen mellem Danmarksgade og Jyllandsgade blev lukket for k\xc3\xb8rende trafik. Sidenhen er g\xc3\xa5gadeforl\xc3\xb8bet \xc3\xa6ndret og bel\xc3\xa6gningen fornyet senest i 2010.'